open-index/open-wikipedia-markdown huggingface dataset:
Tom Erik Heimen

**Tom Erik Baret Heimen** (født 1975 i Molde) er en norsk basehopper, stuntmann og fjellklatrer. Han er regnet som en av verdens mest erfarne basehopperne og innehar verdensrekord for antall hopp fra over 1000 meter på ett døgn. Heimen har deltatt i en rekke TV- og filmproduksjoner.

Heimen ble kjent for det norske publikum med en oppsiktsvekkende *flyby* med vingedrakt i NRK-programmet «Oppdrag Sognefjorden» våren 2011. Samme året ble han nummer to i konkurransen World Base Race i Innfjorden.

I forbindelse med Ekstremsportveko 2009 ble det laget et lengre innslag for NRK Sporten der Heimen hadde en sentral rolle. Den samme uken var også det amerikanske nyhetsmagasinet *[[60 Minutes]]* fra CBS til stede og lagde innslaget *Birdmen* med JT Holmes i hovedrollen. Programmet gikk på lufta i USA 11. oktober 2009. 

I episoden *Focused: Human Flight* kommer tre amerikanske basehoppere til Norge.

I 2012 var Heimen med på et oppdrag i Sør-Afrika for Saxo Bank, i forbindelse med lansering av en ny bankapplikasjon.

I den prisbelønnede dokumentaren *Sunshine Superman* fra 2014 hadde Heimen ansvar for koordinering av stuntene. Han har selv utført spekakulære stunts. Blant annet ved å hoppe fra 1200 meter høye Helsetkopen, med klærne i flammer.

I 2001 var Heimen nær ved å miste livet i en ulykke der skjermen ble utløst feil men hengte seg fast i et lite tre i fjellsiden. Heimen kom fra det uten større skader. I august 2011 rundet han 1000 utsprang fra faste objekt.

## Rekorder
Heimen passerte  basehopp i juni 2019. Han ble regnet som en av de mest erfarne basehopperne i verden.

I juni 2019 satte Heimen verdensrekord i antall hopp fra fjell over  meter og antall flydde høydemeter. I løpet av 24 timer utførte Heimen 66 basehopp fra fjellet Hoven i Loen, ved hjelp av gondolbanen Loen Skylift. Heimen fløy 66000 høydemeter. Han slo da rekorden til amerikaneren Miles Daisher, som hoppet 63 gangar.

## Fjellklatrer
I juni 2018 gjennomførte Heimen de syv kongelige fjelltoppene på under ett døgn. For å kalle seg Fjellkonge eller Fjelldronning i Romsdalen må man bestige fjellene Kongen, Dronninga, Store Trolltind, Gjuratind, Kvanndalstind, Store Vengetind og Romsdalshorn. Dette gjennomførte Heimen på 22 timer og 50 minutter. Heimen tilbakela  høydemeter, 33 kilometer, og fløy ned med vingedrakt og fallskjerm fra fem av toppene.

## Referanser


## Eksterne lenker
* 
*
Fiskeregnet

**Lluvia de Peces**   eller **Fiskeregnet** er et meteorologisk fenomen som opptrer årlig, over det siste århundre i Honduras.

## Historie
Fiskeregnet er en folkelig myte fra Honduras. Fenomenet opptrer i regionen Yoro, og skjer i månedene mai til juli.

Vitner til fenomenet forteller at det hele begynner med mørke, tunge skyer, etterfulgt av lyn, torden, kraftig vind og tungt nedbør, i to til tre timer. Når regnet opphører finnes det hundrevis av fisk på bakken. Lokalbefolkningen plukker, iflg. tradisjonen opp fisken, og bruker det i matlagingen.

Siden 1998 har Fiskeregn festivalen (Festival de la Lluvia de Peces) blitt arrangert i byen Yoro, Honduras.

I juli 2006 dokumenterte et TV-team fra Honduras fenomenet; og der ble det rapportert at fenomenet har økt i intensitet i de siste år, og at man nå gjerne opplevet to slike fiskeregn i året.

## Forklaring
Forklaringen som ofte brukes er av meteorologisk art; med sterke vinder og tungt nedbør. Man har ment at fisken stammer fra Atlanterhavet, rundt 20 mil unna. Det knytter seg mye praktisk tvil til denne forklaringen; da selv om det kan skje på denne måten, så krever det en unaturlig rekke med tilfeldigheter for å få et slikt resultat, og at dette skal kunne skje regelmessig, er da antatt usannsynlig.

En annen forklaring er at fisken ikke kommer fra havet i det hele tatt, men er ferskvannsfisk som sogner til et lokalt fiskevann eller en elv; men der en del fisk forviller seg inn i underjordiske ganger og tunneler, og kommer til overflaten igjen ved tungt nedbør. Fenomenet skal ha blitt utforsket av National Geographic på 70-tallet og senere av The History Channel i USA.. De fant at all fisken var omtrent like stor, rundt 15&nbsp;cm stor, og at den var helt blind. Eksperter verifiserte funnet, men fant ingen bevis på underjordiske vann eller tunneler. De kom dog også til denne konklusjonen; at fisken lever under jorden i elver eller tunneler, men aldri er utsatt for lys, og derfor blir helt blinde.

Det eksisterer også en religiøs forklaring på fenomenet, som mange av lokalbefolkningen setter sin lit til. Historien forteller nemlig at den spanske katolske presten José Manuel Subirana besøkte området fra 1856 til 1864, og støtte på mye fattigdom. Som et resultat ba presten i tre dager og tre netter til Gud om et mirakel som kunne hjelpe den utarmede befolkningen med mat. Siden, forteller historien, har fiskeregnet pågått.

## Referanser
Rodrigo Lopez

**Rodrigo Lopez** (født 1525  i Crato i Portugal, henrettet 7. juni 1594 på Tyburn i London) var lege for dronning Elisabeth I av England, og kan ha vært inspirasjonen for William Shakespeares figur Shylock i *[[Kjøpmannen i Venedig]]*. 

## Liv og virke
### Bakgrunn
Lopez ble født i Portugal og oppfostret som *cristão-novo*, «nykristen», jøder som ble tvunget til å la seg døpe til katolikker. Han ble fordrevet fra Portugal av den portugisiske inkvisisjonen og var kjent for å ha vært en *marrano*, «en skjult jøde».

### Virke i London
Han gjorde London som sitt bosted i 1559 og kunne gjenoppta sin legepraksis hvor han gjorde det bra grunnet sin dyktighet. Han ble snart huslege ved St Bartholomew's Hospital og fikk en stor praksis blant de mektige, blant annet for Robert Dudley og Francis Walsingham. Hans suksess hos overklassen hadde dog mindre med hans medisinske dyktighet som hans evner til å spre smiger og fremme seg selv. I 1598 angrep en ærekrenkende pamflett Dudley ved å antyde at Lopez blandet gift for ham, og for også andre adelsmenn. 

I 1586 hadde Lopez nådd høyden av sin innflytelse da han ble gjort til hovedlege for dronning Elisabeth. Han fikk dronningens gunst da hun i 1589 ga ham monopol på import av urtene anis og sumak. Hans suksess fortsatte fram til han var nær pensjoneringen. Han ble sett på, i det minste fra utsiden, som en trofast protestantisk kristen.

I oktober 1593 var Lopez både rik og generelt godt respektert. Han eide et hus i Holborn og hadde en sønn som var innrullert ved den prestisjetunge skolen Winchester College. Imidlertid kom et kompleks nett av konspirasjoner mot don António, abbed i Crato, fram i lyset den samme måneden. Som en følge av denne anklaget Robert Devereux, 2. jarl av Essex, en av dronningens yndlinger, Lopez for å konspirere med spanske utsendinger for å forgifte dronningen. Lopez ble arrestert den 1. januar 1594, dømt i februar og henrettet ved hengning, trekking og kvartering i juni samme år.

Dronningen var selv usikker på hans skyld og forsinket hans henrettelse. Lopez insisterte at han var uskyldig og hans sanne konvertering fram jødedommen til kristendommen. I henhold til 1500-tallshistorikeren William Camden skal Lopez ha sagt til menneskemengden av skuelystne at han elsket dronningen foruten at han også elsket Jesus Kristus. Menneskemengden skal ha ledd av denne uttalelsen og tatt for en tynt forkledd tilståelse.

En del historikere og litteraturforskere har betraktet Lopez og hans rettssak for å ha vært en del av inspirasjonen til William Shakespeares *[[Kjøpmannen i Venedig]]*. «Mange Shakespeare-forskere mener at doktor Lopez var prototypen for Shylock,» som er antatt å ha blitt skrevet en gang mellom 1596 og 1598. Det er også en omtale av Lopez i den posthumt utgitte teksten til *[[Doktor Faustus|Den tragiske historien til doktor Faustus]]* av Christopher Marlowe hvor han er sammenlignet med tittelfiguren: «Doktor Lopus var aldri en slik doktor!» Denne referansen var antagelig lagt til etter Marlowes død i 1593.

## Referanser


## Eksterne lenker
* Lopez Plot
* Oppslagsord for Lopez i *Jewish Encyclopedia*
Øyvind Ellingsen

**Øyvind Ellingsen** (født 1952) er norsk professor emeritus og tidligere prodekan for bachelor- og masterutdanningene ved det tidligere medisinske fakultet, NTNU i Trondheim. Han er også lege ved St. Olavs hospital. Hans forskningsfelt er fysiologi, med trening og ekstreme omgivelser, samt vitenskapelige undersøkelser av meditasjon der han har bidratt med vitenskapelige arikler.

Ellingsen fikk sin MD og PhD ved Universitetet i Oslo, og hadde i 1990–1992 et postdoktorstipend ved Harvard University i USA. Han er tidligere leder for Institutt for sirkulasjon og bildediagnostikk ved NTNU.

Han er meditasjonslærer og medlem av Acems faglige ledelse siden 1980.

## Utmerkelser
* 2005: The Ole Storstein’s Award for Excellent Cardiovascular Research in Norway

## Medlemskap
* 2008-	Det Kongelige Norske Videnskabers Selskab

## Samarbeidspartnere
;Internasjonale
* 2006-	Associate Professor Jim Lagopoulos, University of Sydney
* 2004-	Professor Reneé Ventura-Clapier, INSERM, Paris
* 2004-	Professor Gianluigi Condorelli, Parco Scientifico San Rafaele, Roma
* 2002-	Professor Steven L. Britton, Medical College of Ohio
* 2001-	Professor Volker Adams, University of Leipzig
* 1997-	Professor Godfrey L. Smith, University of Glasgow

;Nasjonale
* 2006-	Professor Svend Davanger, Universitetet i Oslo
* 2006-	Professor Are Holen, NTNU
* 2006-	Professor Geir Christensen, Universitetet i Oslo
* 2001-	Professor Ole M. Sejersted, Universitetet i Oslo
* 2001-	Professor Ulrik Wisløff, NTNU

## Bibliografi
* 
* 

## Referanser
Det hvite hus (Arendal)

**Det hvite hus** ble reist mellom 1812 og 1817 ved vannkanten i Kittelsbukt i Arendal sentrum. Erich Hansen var antagelig den første eieren.

Omkring 1950 ble Kittelsbukt fylt igjen. Det ble anlagt parkeringsplass foran huset, og plassen ble kalt for «Sanden», da fyllmassen var sand fra Hovekilen ved Hove på Tromøy. I 1989 ble Arenasenteret, det ombygde gale bryggeriet, kjøpt av Johnny Sørbøe i Sanden AS, og det ble startet en prosess med å få fjernet huset og utvide kjøpesenteret. 

### Kulturminne av nasjonal interesse
I mer enn ti år var dette en konflikt mellom utbyggingsinteressene og kulturminnevernet. I 1990 la Fylkeskonservatoren inn protest mot rivning, og saken gikk til Miljøverndepartementet som, etter befaring sommeren 1990 , kom til den konklusjon at huset skulle bevares og Sanden reguleres til *spesialområde bevaring*. Riksantikvaren mente at huset var spesielt av kulturhistorisk interesse da det markerte den gamle strandlinjen i byen. Tore A. Liltved (H) tok saken opp i Stortingets spørretime der han påsto at Arendal ville stagnere som handelsby dersom Det hvite hus ved Sanden skulle bevares. Miljøvernminister Thorbjørn Berntsen svarte at dette anlegget var det eneste som nå vitnet om den gamle strandbebyggelsen i denne del av byen og dermed var dokumentasjon av viktige byhistoriske trekk i Arendal. Huset har dermed også nasjonal interesse, hevdet miljøvernministeren. 

I 1996 ble det lagt nye planer for utbygging av området, men nå ville man spare huset ved å lage et smug forbi. 

I 2003 besluttet bystyret, med velsignelse av fylkeskommunen, å flytte huset til Teaterplassen på Tyholmen, slik at Sanden kunne bygges fullt ut.  Imidlertid, det fulgte ikke med økonomiske midler til gjenoppføring, verken fra utbygger eller offentlige instanser.

### Riving og ødeleggelse
Huset ble dokumentert med oppmålinger og fotografier før rivningen begynte.  

Huset ble revet i 2004 og lagret på Strømsbusletta, med intensjon om å bli reist senere samme år. Huset som nå lå i deler, ble kjøpt av Susann Blom-Bakke og Halil Ozer for 75 000 kr. I 2006 lå huset fremdeles umontert, og det ble nå flyttet til Froland, hvor det  ble lagret utendørs. I 2011 overtok byggmester Roy Paulsen prosjektet om å gjenreise huset, og konstaterte at materialene bar preg av store skader av mose og råte.

Da «Det hvite hus» ble gjenreist på Teaterplassen var byggherren pålagt av kommunale myndigheter å benytte etasjehøyder av 2012-standard. Konsekvensen var at bygningens proporsjoner ble svært annerledes enn det opprinnelige bygget. Knapt noen av de originale materialene fra huset ble brukt ved gjenreisningen. 

### Et grelt eksempel
Skjebnen til Det hvite hus på Sanden er et grelt eksempel på hvor galt det kan gå når hus skal flyttes for å gi plass til utbygging. Huset som ble reist ved Teaterplassen har lite til felles med det hvite huset som skulle flyttes. Fasaden har proporsjoner som er sterkt forrykket, innvendig grunnplan er tilpasset moderne leiligheter og ikke noe av materialene fra det opprinnelige hus er benyttet.

## Referanser


## Kilder
*Agderpostens papirutgave 7. oktober 2010
Plogbreen (Dronning Maud Land)

**Plogbreen** er en isbre i den nordlige delen av Vestfjella i Dronning Maud Land. Den strømmer nordvestover mellom Basen i nordøst og Plogen i sørvest og har sitt navn etter det sistnevnte fjellet. Den renner ut i Riiser-Larsenisen.

Glasiologiske undersøkelser av breen har blitt foretatt av svenske forskere ved Uppsala universitet. Sveriges forskningsstasjon Wasa ligger ved Basen.

## Referanser
Arne Torvik

**Arne Torvik** (født 1981) er en norsk pianist og komponist innen jazzmusikk fra Skåla i Molde kommune. Han har utdanning i utøvende jazzklaver og musikkvitenskap fra Griegakademiet i Bergen og NTNU i Trondheim. Han har medvirket i flere sammensetninger, som Torvik/Jensen/Sandvik Trio, Silent Sound, en duo med Gine Gaustad Andersen, og i seinere tid Kristoffer Eikrem Kvartett, som spilte en liten europaturné i 2011 med stopp i Paris, Berlin og Kraków, og Espen Jørgensen Bjarnars ESP, hvor han har samarbeidet med Eirik Hegdal.

Han har samarbeidet med skuespilleren Herman Bernhoft i Alf Prøysen-forestillingen «En som går forbi» og ellers virket som teatermusiker ved Teatret Vårt. I perioden 2004&ndash;2010 var han pianist i S. Møller Storband i Trondheim. Ved siden av musikerkarrieren arbeider han i Molde kulturskole.

## Referanser


## Eksterne lenker
* Arne Torvik
Midt Energi

**Midt Energi AS**, tidligere **Gauldal Energi** og **Gauldal Elverk**, er et norsk kraftselskap. Selskapet har sin hovedvirksomhet i Gauldalen, men har kunder over store deler av landet. Selskapets ble etablert som aksjeselskap 1. januar 1997, og er fra 2015 100 % eid av Midtre Gauldal kommune. Inntil 2015 var selskapet eid av Midtre Gauldal kommune (2/3) og Holtålen kommune (1/3). Selskapet har 7 datterselskaper, og konsernets driftsinntekter i 2018 var 192 mill. kr. Selskapet har til sammen 54 ansatte.

Selskapet produserer strøm i Gaula kraftverk i Ålen, i Raubergfossen kraftverk i Haltdalen og Råfossen kraftverk i Midtre Gauldal.
 __NOTOC__
## Historie
I 1969 vedtok Midtre Gauldal, Haltdalen og Ålen kommuner å gå sammen om å etablere av Gauldal Elverk fra 1. januar 1971. I 1997 ble dette selskapet omdannet til aksjeselskap og endret da navn til Gauldal Energi AS. Gauldal Energi endret navn til Midt Energi 15. mai 2018.

## Referanser


## Eksterne lenker
*
Stenen i grönan dal

**Stenen i Grönan dal** er en stein som befinner seg ca. 5&nbsp;km. utenfor Storlien, Jämtland. Den er forbundet med en spådom som i korthet forteller at så lenge steinen står, så skal også jorden bestå, men når den faller er dommedagen forestående. I bildeverket Suecia antiqua et hodierna av Erik Dahlbergh (trykt 1716) med sine mange bilder fra steder, bygninger, slott og herregårder i Sverige, finnes det bare ett fra Jämtland, nemlig Stenen i Grönan Dal. At denne var nevnt framfor f.eks. kastalerna i Brunflo og i Sunne, korskirken i Brunflo som var den eneste i sitt slag i Jämtland, og ikke minst runesteinen på Frösön, sier mye om hvilken betydning ble tillagt Stenen i Grönan Dal. Ut over dette kan en legge til at steinen lå utilgjengelig til, på den tiden mindst tre dagsetapper fra Frösön.

## Kilder
*Landsantikvarie Eric Festin, *Om stenen i grönan dal*, Fornvårdaren V:2 1934, s. 183 -191.
*Pehr Jonsson, *Stenen i grönan dal*, Jämten 1927, s. 78 – 82.
*Landsantikvarie Eric Festin, *Stenen i grönan dal*, På Skidor, årsskrift 1935.
British Forces Brunei

**British Military Garrison Brunei (BGB)** er det britiske forsvarets garnison i Brunei. Det har vært den eneste britiske militærbasen i Det fjerne østen siden overleveringen av Hongkong i 1997. Garnisonen har eksistert siden 1959 da britiske tropper ble sent fra Singapore for å slå ned opprør mot sultanen. Siden da har britiske styrker vært involvert i flere konflikter i nærområdet. Blant annet Bruneiopprøret i 1962 og Konfrontasjonen mellom Indonesia og Malaysia mellom 1962 og 1966. Siden selvstendigheten i 1984 har garnisonen vært stasjonert i Brunei etter Sultanens ønske gjennom en avtale som fornyes vært femte år. Styrkene i garnisonen er tilgjenglige for å støtte Sultanen, men kan også bli utstasjonert utenfor Brunei.

## Styrkene
Garnisonen ligger i Seria og består av en infanteribataljon, en av de to bataljonene i Royal Gurkha Rifles. Bataljonen fungerer som British Armys akklimatiserte reserve i Det fjerne østen. Bataljonen har blitt utstasjonert i Afghanistan ved flere anledninger og har tidligere også blitt ustasjonert i Øst-Timor og Sierra Leone. Bataljonen støttes av en liten stab som er permanent utstasjonert i Brunei.

I tillegg er Brunei en av British Armys treningsområder med spesialisering i jungelkrigføring. 

British Forces Broadcasting Service kringkaster både BFBS Radio 1 og BFBS Radio Gurkha til garnisonen.
Keiser Lizong av Song

**Keiser Lǐzōng av Sòng** (kinesisk: 宋理宗; hanyu pinyin: *Sòng Lǐzōng*; født 26. januar 1205, død 16. november 1264), født **Zhào Yún** (趙昀), var den fjortende keiseren det kinesiske Song-dynastiet og den femte keiseren for Det sørlige Sòng-dynastiet fra 17. september 1224 til sin død 16. november 1264. Hans tempelnavn Lǐzōng betyr "Fornuftig forfader." 

## Liv og virke
### Bakgrunn
Selv om han var en etterkommer av Song-grunnleggeren keiser Taizu av Song og dermed en del av dynastiets keiserfamilie, var han ikke regnet med i arverekkefølgen siden hans familie ikke hadde noen politisk status. Faren hans var Zhao Qilao. Det var Shi Miyuan, som i mange år var statsminister, som samarbeidet med enkekeiserinne Yang for å få satt Zhào Yún på tronen. 

Under keiser Ningzongs regjeringstid påbegynte mongolene sin invasjon av Kina. Ögedei khan foretok noen angrep på 1230-tallet i Sichuan, og i 1253 beordret Möngke khan sin bror Khubilai til å invadere de vestre delene av Songdynastiet, og kongeriket Dali ble erobret i 1254. Etter omfattende forberedelser angrep de Songdynastiet igjen i 1258. Imidlertid ble Möngke syk og døde i 1259 i Sichuan, og invasjonsplanene ble avbrutt for flere år fremover.

### Keiser
Lǐzōngs lange styre gjorde lite for å forbedre Sòng-dynastiets pressede situasjon. Han var ikke interessert i politikk, og i sitt første tiår som hersker lot han sine ministere ta seg av regjeringssakene. Særlig Shi Miyuan var viktig, og han virket en stund som *de facto*-hersker. 

Etter Shis død i 1233 tok Lǐzōng en kort periode over makten, men begynte igjen snart å si fra seg ansvaret, og lot statsministeren Ding Daquan ta seg av mange saker, mens han selv kunne fremme sine egne interesser. Det ble sagt at Lǐzōng ofte besøkte bordeller og inviterte prostituerte til palasset, noe som hans lojale ministere motsatte seg. 

Uner Lǐzōngs styre ble Jīn-dynastiet nord for Sòng svekket, og ble i 1234 ødelagt av Mongolriket og Det sørlige Sòngs styrker. I 1259 angrep mongolene Sòng, og Sòng-styrkene ble tvunget til å kapitulere, og måtte gi fra seg alle områdene nord for Yangzi til mongolene. Fram til 1279 kom hele Kina til å bli langt under mongolsk styre. 

Lǐzōng fikk ingen barn, og ble etterfulgt av sin nevø, som ble keiser Duzong av Song. 

Hans æranavn var: 
#*Bǎoqìng* () 1225–1227
#*Shàodìng* () 1228–1233
#*Duānpíng* () 1234–1236
#*Jiāxī* () 1237–1240
#*Chúnyòu* () 1241–1252
#*Bǎoyòu* () 1253–1258
#*Kāiqìng* () 1259
#*Jǐngdìng* () 1260–1264

Keiser Lizong ble gravlagt i *[[Songliuling]]* («Seks-Song-mausoleet») ved Shaoxing i det som i dag er provinsen Zhejiang.

## Referanser


## Litteratur
* *Die Sung-Zeit: Das bürokratische China (10.–13. Jahrhundert).* In: Herbert Franke, Rolf Trauzettel: *Das Chinesische Kaiserreich* (= *[[Fischer Weltgeschichte]].* Bd. 19). Fischer-Taschenbuch-Verlag, Frankfurt am Main 1968, s. 187–222, hier s. 215 f.
Bechara Boutros al-Rahi

**Bechara Boutros al-Rahi** (arabisk: ‏مار بشارة بطرس الراعي‎, *Mār Bishārah Buṭrus al-Rā'ī*, fransk: *Béchara Pierre Raï*; født 1940) er den nåværende maronittiske patriarken av Antiokia og hele Orienten og dermed overhodet for den maronittisk-katolske kirke. Han har sitt sete i klosteret Bkerke nord for Beirut (Libanon).
## Liv og virke

Al-Rahi ble ordinert til titulærbiskop i 1986. Fra 1990 til 2011 var han biskop av Jbeil. Den 15. mars 2011 ble han valgt til ny maronittisk patriark av Antiokia, og tok da tilnavnet *Boutros* (*Peter*). Han ble samtidig biskop av Joubbe, Sarba og Jounieh. 

Bechara Boutros al-Rahi ble preert til kardinal av pave Benedikt XVI den 24. november 2012. Patriark al-Rahi ble den fjerde maronittiske patriark om også ble kreert kardinal, etter sine tre umidellbare forgjengere patriarkene Paul Peter Meouchi, Antonius Peter Khoraiche og Nasrallah Sfeir.

## Episkopalgenealogi
Hans episkopalgenealogi er:

* Patriark Youhanna Bawwab el-Safrawi (?- 1656) 
* Patriark Georges Rizqallah Beseb'ely (1595-1670) *bispeviet 1656
* Patriark Estephan Douaihi (1630-1704) *1668
* Patriark Jacob IV Awad (1698-1733) *1698
* Patriark Siméon VII Awad (1683-1756) *1716
* Patriark Joseph VI Estephan (1729-1793) *1754
* Patriark Yuhanna El-Helou (Dolce) (1786-1823) *1786
* Patriark Youssef Boutros Hobaish (Habaisci) (1787-1845) *1820
* Patriark Boulos Boutros Mass'ad (Massaad) (1806-1890) *1841
* Patriark Elias Pierre Hoyek (Hoayek) (1843-1931) *1889
* Patriark Antonio Pierre Arida (1863-1955) *1908
* Patriark Pierre-Paul Méouchi (1894-1975) *1934
* Patriark kardinal Nasrallah Boutros Sfeir (1920-2019) *1961
* Patriark kardinal *Béchara Boutros Raï*, O.M.M. (1940- ) *1986

## Referanser


## Eksterne lenker
* Biografi på The Cardinals of the Holy Roman Church
Svjatoslav Sjevtsjuk

**Svjatoslav Sjevtsjuk** (Святослав Шевчук; født 5. mai 1970 i Stryj, Ukraina) er storerkebiskop av Kiev-Halytsj og dermed overhodet for den ukrainsk-katolske kirke.
## Liv og virke
I sovjettida, da den ukrainsk-katolske kirke offisielt var forbudt, gikk Sjevtsjuk fra 1983 til 1989 på den ukrainske undergrunnskirkens presteseminar. Etterpå studerte han fra 1991 til 1993 filosofi i Buenos Aires og til 1994 teologi i Lviv. 

### Prest
Han ble pesteviet den 26. juni 1996. Frem til 1999 tok han en doktorgrad i teologi ved Det pavelige universitet Sankt Thomas Aquinas i Roma.

Fra 2000 var han viserektor og fra 2007 rektor for presteseminaret i Lviv. 
### Hjelpebiskop for det ukrainsk-katolske eparki Buenos Aires
Etter å ha blitt ordinert til titulærbiskop i 2009 fungerte han frem til 2010 som hjelpebiskop og til 2011 som apostolisk administrator av det ukrainsk-katolske eparkiet i Buenos Aires. 
### Storerkebiskop av Kyiv-Halytsj
Den 23. mars 2011 ble han valgt til ny storerkebiskop av Kyiv-Halytsj. Som sådan er han også erkeepark av Kiev og leder for den ukrainsk-katolske kirke og det ble forventet at han skulle bli utnevnt til kardinal.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi), O.S.B.M. (1865-1944) *1899
* Kardinal Josyf Slipyj, O.S.B.M. (1892-1984) *1939
* Kardinal  Ljubomyr Huzar (1933-2017) *1977
* Erkebiskop Ihor Voznyak (Vozniak), C.SS.R. (1952- ) *2002
* Kardinal *Svjatoslav Sjevtsjuk* (1970-) *2009

## Referanser


## Eksterne lenker
* Offisiell side av Svjatoslav Sjevtsjuk på Facebook
* Offisiell side av Svjatoslav Sjevtsjuk på VK
Unity Party (Liberia)

**** (**UP**, *Enhetspartiet*) er et politisk parti i Liberia grunnlagt i 1984 av Edward B. Kesselly. Partiet deltok i presidentvalget i 1985, det første valget etter militærkuppet i 1980. I valget fikk Edward Kesselly 57&nbsp;443 stemmer, eller 11.07 %. Ved det neste valget i 1997 stilte Ellen Johnson Sirleaf som partiets presidentkandidat og oppnådde 9,58 % av stemmene. Partiet fikk 7 av 64 plasser i Representantenes hus, og 3 av 26 i Senatet.

1. april 2009 fusjonerte partiet med Liberia Unification Party og Liberian Action Party.

## Valget i 2005

Ved valget i 2005 fikk Ellen Johnson Sirleaf 19,8 % av stemmene i første runde, men hele 59.4 % i andre runde, og ble landets president. I Representantenes hus fikk imidlertid partiet bare 8 av 64 plasser, like mange som Coalition for the Transformation of Liberia, og færre enn Liberty Party og Congress for Democratic Change. I Senatet fikk partiet 4 av 30 plasser, og ble det nest største partiet etter Coalition for the Transformation of Liberia.

## Valget i 2011
Ved presidentvalget i 2011 kunngjorde Sirleaf at hun stilte for Unity Party for en ny seksårsperiode. I første valgomgang fikk hun 43,93 % av stemmene mot Winston Tubman fra partiet Congress for Democratic Change som fikk 32,68 %. Disse to gikk videre til andre runde hvor Sirleaf vant med 90,71 % da store deler av opposisjonen boikottet denne valgrunden.

## Valget i 2017
I 2017 stilte sittende visepresident Joseph Boakai fra Unity Party, men han tapte valget mot kandidaten fra Congress for Democratic Change, George Weah, som var sitt partis visepresidentkandidat ved valget i 2011.

## Valget i 2023
Joseph Boakai stilte til valg på nytt for Unity Party og han vant med 50,64 % av stemmene i andre valgomgang. George Weah fikk 49,36 % av stemmene i det jevneste presidentvalget i Liberias historie.

## Referanser
 



## Eksterne lenker
*
NO 1978/85

**NO 1978/85** er Bibelselskapets bibeloversettelse som kom ut i 1978. I 1985 kom en utgave som var lettere språklig justert, derav navnet.

Oversettelsen bygger på mye av arbeidet som ble gjort med den såkalte *Ungdomsoversettelsen* som kom i 1959/61. I 1954 vedtok Bibelselskapet at man skulle lage en ny oversettelse, og i 1956 vedtok man oversettelseprinsippene man skulle jobbe etter. Oversettelsen skulle være en såkalt idiomatisk oversettelse, det vil si at man legger mest vekt på å få fram meningen bak ord og uttrykk som blir benyttet på grunnspråket, på bekostning av de nøyaktige ordene.

Professor Magne Sæbø ledet arbeidet med Det gamle testamentet, mens professor Sverre Aalen ledet arbeidet med Det nye testamentet. Den ferdige oversettelsen kom på nynorsk og bokmål i 1978 og ble godt mottatt. Blant annet uttalte den svenske biskopen Bo Giertz at det var verdens beste bibeloversettelse. Oversettelsen var en av de første i verden som la vekt på kjønnsinkluderende språk, og hadde stor påvirkning på de senere oversettelsene som kom i Sverige og Danmark.

## Referanser


## Litteratur
*«Det Norske Bibelselskap og oversettelse av Bibelen til Norsk» i *Den store familiebibelen*, Kunnskapsforlaget, Oslo, 2003. ISBN 82-573-1400-5. Side XV-XVII
Leif Mikkelsen

**Leif Mikkelsen** (født 1945) er en dansk politiker (LA) som var medlem av Folketinget 2001–2019.

Han vokste opp i Sinding ved Silkeborg som sønn av gårdbruker Georg Mikkelsen og hustru Gudrun Mikkelsen. Faren var medlem av Viborg amtråd for Radikale Venstre. Leif Mikkelsen gikk befalsskole i Værløse og tjenestegjorde i flyvåpenet og militærpolitiet 1965–1973. Deretter var han elev ved Asmildkloster Landbrugsskole i Viborg. Han var gårdbruker med økologisk drift på Ballehøjgård i Sinding 1973–2001.

I 2001 ble han valgt til Folketinget fra Århus amtskrets, etter å ha blitt nominert av Venstre i Silkeborg krets. Han tilhørte den liberalistiske fløyen av partiet. Den 10. mai 2007 meldte han overgang fra Venstre til Ny Alliance, senere omdøpt til Liberal Alliance, etter mer enn 40 år som medlem av Venstre. Samme år ble han valgt til formann i Liberal Alliances hovedstyre, og dermed leder for organisasjonsbyggingen. Mikkelsen ble ikke gjenvalgt til Folketinget ved valget i 2007, men ble valgt fra Vestjyllands storkrets i 2011 og 2015. Han var formann i Liberal Alliances folketingsgruppe 2016–2018 og medlem av Folketingets presidium 2016–2019. Han stilte ikke til gjenvalg i 2019.

Han har vært aktiv i idrettens organisasjoner. Mikkelsen var formann i De Danske Gymnastik- og Ungdomsforeninger 1984–1992, formann i Danske Gymnastik- og Idrætsforeninger 1992–2001 og formann i Dansk Tipstjeneste 1999–2001.

Han ble i 1998 utnevnt til ridder av 1. klasse av Dannebrogordenen.

## Referanser


## Eksterne lenker
* 
* 
*
Danmarks Kirker

***Danmarks Kirker*** er et oppslagsverk om kirker i Danmark. Det har vært under utgivelse siden 1933 med artikler skrevet av fagfolk fra Nationalmuseet. Verket er i likhet med *[[Trap Danmark]]* organisert topografisk etter Danmarks amt før 1970 og begynte med en behandling av Præstø amt.

De enkelte kirker beskrives med en historisk innledning om kirkens tilhørighet, deretter beskrives beliggenheten, kirkegården og selve bygningene. Til dette knyttes så en beskrivelse av kalkmalerier, inventar som altertavle, døpefont m.m. og gravminner; epitafier, gravsten m.m.

Verket ble grunnlagt av Mouritz Mackeprang som var direktør ved Nationalmuseet. I 1926 laget Mackeprang en plan for verket og året etter kunne redaksjonsarbeidet begynne med Victor Hermansen som sekretær. Finansieringen kom fra Carlsbergfondet og Ny Carlsbergfondet. I 1937 ble filolog Erik Moltke heltidsansatt til å arbeide på verket og i 1944 ble arkitekt Elna Møller ansatt. I 1950-årene ble redaksjonen utvidet og i 1992 var det åtte redaktører ansatt.

Den opprinnelige finansiering fra Carlsbergfondene ble etter få år til en likelig fordeling mellom staten og de to fondene. I 1978 ble denne modellen endret slik at staten – ved Kulturministeriet – står for 50%, Carlsbergfondene for 25% og de amtene som er under behandling, for de siste 25%. I tillegg yter Nationalmuseet støtte ved å stille lokaler til rådighet og stå for trykkingen.

Opprinnelig var det satt den begrensning for verket at det ikke skulle behandle tiden etter ca. 1850, dvs. kirker oppført etter 1850 skulle ikke tas med og inventar etter denne tid kun kort nevnes. Dette er man senere avveket noe fra.

Verket er pr. høsten 2011 delvis digitalisert og kan leses på Nationalmuseets side om Danmarks Kirker.

## Utgivelser
Amt i kursiv er ikke ferdigutgitt.

## Litteratur
* Axel Andersen, *Danske opslagsværker*, kap. 10-12, Gad, 1970-74. (Danmarks Biblioteksskoles skrifter, 4). ISBN 87-12-16636-7.

## Eksterne lenker
* Danmarks Kirker – hjemmeside for verket
Kjell Cordtsen

**Kjell Durang Cordtsen** (født 1939) er en norsk tidligere journalist og redaktør.

Cordtsen var en av de sentrale bak venstreside-avisen *[[Orientering (avis)|Orientering]]*, hvor han i to perioder var redaktør. Han tiltrådte første gang som redaktør sammen med Kjell Gjøstein Resi etter Finn Gustavsen i 1965. Cordtsen hadde stillingen til 1969, da han ble etterfulgt av Lars Alldén. I 1971 tok han fatt på en ny redaktørperiode og satt til *Orientering* ble nedlagt og innlemmet i SV-avisen *[[Ny Tid]]* i 1975. På første del av 1970-tallet sørget han for store omlegginger i *Orientering*, med mer hardtslående journalistikk og mer tabloide oppslag.

Cordtsen begynte senere i *[[Dagbladet]]* som kulturjournalist og nyhetssjef og spilte en viktige rolle da avisen ble lagt om til tabloidformat i 1983. I 1990 gikk han over til *[[VG]]* som sjef for kultur- og underholdningsstoff og som featureleder. I samarbeid med lege og Orientering-spaltist Astor Reigstad etablerte han i 2003 eget vinimportfirma som han fortsatt driver.

## Bibliografi
* *Blodflekkene på veien*, Pax (1967)

## Referanser
Den Resen-Svaningske Bibel

**Den Resen-Svaningske Bibel** er en oversettelse av *[[Bibelen]]* som kom ut i Danmark i 1647. Det ble også gitt ut en revidert utgave av oversettelsen i 1740. Oversettelsen var den dominerende i Norge i lang tid, og var den utgaven Det Norske Bibelselskap valgt å gi ut da de ble stiftet i 1816.

Utgaven er en revisjon av en bibeloversettelse gjort av professor Hans Poulsen Resen i 1607. Han skulle egentlig bare revidere en tidligere dansk oversettelse, men endte opp med å oversette hele *Bibelen* til dansk direkte fra grunnspråkene. Dette ble den første danske bibeloversettelsen gjort direkte fra grunnspråkene hebraisk, arameisk og gresk. I 1647 reviderte professor Hans Svane Resens oversettelse. Denne revisjonen ble kjent under navnet *Den Resen-Svaningske Bibel*. Oversettelsen var svært nøyaktig, men var preget av svært tung språk og var vanskelig å forstå.

## Eksterne lenker
* Oversettelser 1500-1814 – Bibelselskapet (Lest 8. oktober 2011)
* BIBELEN I NORGE – Lest 8. oktober 2011
Seiling under Panamerikanske leker 1963

**Seiling under Panamerikanske leker 1963**. Seiling var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var seks klasser og Brasil ble beste nasjon med tre gullmedaljer foran USA med to.

## Medaljer

### Resultater

## Eksterne lenker
*  Panamerikanske leker 1963
NO30

**NO30** er Bibelselskapets bibeloversettelse til bokmål fra 1930. Oversettelsen er en revidert oversettelse av Det nye testamentet slik det forelå i en oversettelse fra 1904 og Det gamle testamentet i en oversettelse fra 1891. Det var store rettskrivingsreformer på begynnelsen av 1900-tallet, og disse ble innarbeidet i oversettelsen. Oversettelsen er en såkalt konkordant oversettelse, det vil si at den ligger tett opp til ordenes opprinnelige betydning på grunnspråkene. Utgaven ble «folkebibelen» i Norge i over førti år, og er fremdeles i salg.

## Referanser
Randi Karstensen

**Randi Karstensen** (gift **Kristiansen**; 1921–2012) var en norsk skøyteløper som representerte Lillestrøm Turn & Idrettsforening. 

Hun ble nasjonal arbeidermester på 1000 meter hurtigløp i 22. jan 1939 på Hamar med tiden 2.07,8. Favoritten Karin Stav ble diskvalifisert på 1000 m etter å ha gått en innersving for mye. Karstensen gikk også 500 meter den 21. januar, hvor hun ble nummer tre med tiden 57,5.

## Referanser




## Litteratur
* 
* 

## Eksterne lenker
*
Volleyball under Panamerikanske leker 1963

**Volleyball under Panamerikanske leker 1963**. Volleyball var en tjue sporter under de Panamerikanske leker som ble arrangert i São Paulo i Brasil fra 20. april til 7. mai 1963. Det var en turnering for menn og en for damer, Brasil vant begge.
 
## Medaljer

### Plassering
#### Men

#### Damer

## Eksterne lenker
*  Panamerikanske leker 1963
Gymnastikk under Panamerikanske leker 1963

**Gymnastikk under Panamerikanske leker 1963**. Gymnastikk var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det ble kun konkurrert i turn med sju individuelle øvelser og en lagkonkurranse for menn og fem individuelle øvelser og en lagkonkurranse for kvinner. USA ble beste nasjon med ti gullmedaljer foran Canada med fire.

## Medaljer

### Resultater
#### Menn

#### Kvinner

## Eksterne lenker
*  Panamerikanske leker 1963
Johan Skinnars

**Johan Skinnars** er en svensk ishockeyspiller. Han spiller løper på A-laget til Aalborg Pirates, moderklubben hans er Säters IF, har også spilt Säters IF, Leksands IF, Nyköping, Mariestad Bois, og har også spilt universitet ishockey for Kenai River Brown Bears og Fairbanks Ice Dogs. Skinnars spilte på  Stjernen fra 2010 til 2012 etter det gikk turen til Dijon og Frankrike. 

## Referanser


## Eksterne lenker
*
Andreas Heier

**Andreas Benjamin Heier** er en norsk ishockeyspiller. Han spiller løper på A-laget til Stjernen Hockey og har spilt for  MoDo Hockey. Moderklubben han kommer fra er Stjernen Hockey

Han har også spilt for Norges U20-herrelandslag ved U20-VM i ishockey 2013 Divisjon IA, hvor han med fem mål og fire assists hjalp bidro til at Norge rykket opp. Senere har han spilt for A-landslaget i treningskamper, men ikke i offisielle turneringer. Han ble tatt ut til Norges VM-tropp i 2021, men fikk ikke spilletid.

## Referanser


## Eksterne lenker
* 
* Heiers profil på Stjernen.no
Vektløfting under Panamerikanske leker 1963

**Vektløfting under Panamerikanske leker 1963**. Vektløfting var med som en av tjue sporter under de fjerde Panamerikanske leker som ble arrangert i São Paulo i Brasil fra 20. april til 7. mai. Det var sju vektklasser for menn. USA ble beste nasjon med seks gullmedaljer foran Cuba med en.

## Medaljer

### Resultater

## Eksterne lenker
*  Panamerikanske leker 1963
Occupy Wall Street

**Occupy Wall Street** er en rekke demonstrasjoner som begynte i New York City rundt området Zuccotti Park (tidligere «Liberty Plaza Park») høsten 2011. Protesten ble opprinnelig startet av den canadiske aktivistgruppen Adbusters som fant inspirasjon fra Opprøret i den arabiske verden i 2011 (spesielt protestene ved Tahrir-plassen i Kairo som startet Den egyptiske revolusjonen i 2011.

Deltagerne protesterer i all hovedsak mot sosial og økonomisk urettferdighet, grådighet blant selskaper og innflytelsen store selskaper og lobbyister utøver på regjeringen i USA.

Den 6. oktober 2011 fant lignende demonstrasjoner sted i Washington, D.C., Los Angeles, Boston, Chicago, Houston, Philadelphia, Miami, Portland, Maine, Jersey City, Trenton, Portland, Oregon, Seattle, Denver, Kansas City, Austin, Ann Arbor, Cleveland og Dallas.

Innen den 12. oktober hadde demonstrasjonene spredd seg til minst 70 byer i USA.

Den 15. oktober 2011 deltok demonstranter over hele verden i protester mot finanseliten og politikere, dette inspirert av bevegelsen Occupy Wall Street i USA. En del steder var markeringene relativt små. I Italia regnet imidlertid arrangørene med en oppslutning på rundt . I London talte Julian Assange til demonstrantene. I Tyskland ble det demonstrert i mer enn 50 byer.

## Referanser


## Eksterne lenker
*  
*
Spark (Marit Larsen-album)

***Spark*** er det tredje studioalbumet av Marit Larsen, utgitt den 18. november 2011 i Norge, Sverige, Finland og Danmark. Det også ble utgitt den 16. desember i Tyskland, Sveits samt Østerrike.

Albumet inneholder ti låter hvorav syv er skrevet helt selv av Marit Larsen. Den første singelen fra albumet, *«Coming Home»*, ble utgitt den 15. oktober. Den andre singelen, *«Don't Move»* ble utgitt den 30. januar 2012.

## Sporliste
# «Keeper of the Keys» – 4:01
# «Don't Move» – 3:45
# «What If» – 4:57
# «I Can't Love You Anymore» – 4:21
# «Coming Home» – 3:59
# «Me and the Highway» – 5:01
# «Last Night» – 4:20
# «Have You Ever» – 4:04
# «Fine Line» – 4:25
# «That Day» – 4:45

## Eksterne lenker
* ML 3.0 – Making of ''Spark'' (offisiell Tumblr)
Changi

**Changi** er et byplanleggingsområde øst i Singapore. Singapore Changi lufthavn, Changi luftbase og Changi marinebase ligger i Changi, og det er også to fergeterminaler. Changi er tynt befolka, og hadde bare 2&nbsp;155 innbyggere ved folketellinga i 2010.

Under andre verdenskrig var Changi Prison en beryktet krigsfangeleir der allierte soldater som var tatt til fange etter slaget om Malaya og slaget om Singapore i februar 1942.

## Referanser


## Eksterne lenker
*
I Like You

***I Like You*** er et musikkalbum med Martin Hagfors. 

Albumet kom ut den 10. oktober 2011.

## Sporliste
# «Not Now»
# «I Like You»
# «Chewing My Nails»
# «Too Vain to Die»
# «Freedom to the Hounds»
# «Floating From a Dream»
# «Hanging Onto Innocence»
# «A Voice Dipped in Honey»
# «Company Oil»
# «Thick and This Skin»

## Eksterne lenker
*
Scandinavian Airlines’ flyflåte

**Scandinavian Airlines' flyflåte** består i september 2017 av 160 fly. De har en variert flåte med både kort-, mellom-, og langdistansefly. Gardermoen  er base for selskapets Boeing 737 fly, som siden slutten av desember 2013 kun består av siste generasjons modeller. På Kastrup er SAS' Airbus A320-familie og Bombardier CRJ900 stasjonert. Arlanda er base for A320neo. Langdistanseflyene av typen A330 og A340 har også base på Kastrup, men de flys fra alle de skandinaviske hovedstedene.

I 2011 meldte SAS at de har inngått en avtale med flyprodusenten Airbus om kjøp av 30 nye fly av typen Airbus A320neo. Disse ble levert fra 2016 og leveres enda, og har base på Kastrup, Arlanda og Gardermoen.

## Dagens flyflåte

## Tidligere fly i drift

## Se også
*Norwegian Air Shuttles flyflåte

## Referanser


## Eksterne lenker
*Norsk luftfartsregister per 1. juli 2015
*Transportstyrelsen.se
*Trafikstyrelsen.dk
Christian IIIs Bibel

**Christian IIIs Bibel** eller **reformasjonsbibelen** var den første hele bibeloversettelsen trykt på dansk. Den kom ut i 1550 og har fått navn etter kong Christian III som stod bak utgivelsen. Oversettelsen ble folkebibelen for Danmark-Norge, og bygger på flere tidligere oversettelser av deler eller hele Bibelen til dansk. Disse ble satt sammen av en kommisjon av teologer bestående av blant andre Peder Palladius, Niels Hemmingsen og Peder Tidemand. 

Oversettelsen bygger i stor grad på Martin Luthers oversettelse fra 1545 ut fra et såkalt idiomatisk oversettelseprinsipp. Språket var lett og flytende, og teksten prydet av illustrasjoner. Bibelen kom ut i 3.000 eksemplarer, hvorav under hundre havnet i Norge.

## Referanser


## Litteratur
* Chr. 3.s Bibel kan leses digitalt her: https://tekstnet.dk/christian-3-bibel/1/1 
*«Det Norske Bibelselskap og oversettelse av Bibelen til norsk» i *Den store familiebibelen*, Kunnskapsforlaget, Oslo, 2003. ISBN 82-573-1400-5. Side XV-XVII

## Eksterne lenker
Langhelg

***Langhelg*** er et musikkalbum med Ni liv. Albumet ble utgitt 14. oktober 2011. 

## Sporliste
# «Hard som jønn» (Jon Solberg)
# «Gruble i kor» (Jon Solberg)
# «Gynge» (Jon Solberg)
# «Din mann» (Jon Solberg)
# «Ho har det» (Jon Solberg)
# «Kom tebake» (Jon Solberg)
# «Fram i vegen ein stad» (Jon Solberg/Veslemøy Solberg)
# «Hr. General» (Jon Solberg)
# «Gamle venner» (Jon Solberg)
# «Må, bare må» (Jon Solberg)
# «Tida e inne» (Jon Solberg)
# «Hallo Gentlemann» (Jon Solberg)

## Medvirkende
### Ni Liv
* Jon Solberg – sang, gitarer, fele, banjo, låtskriver, produsent, miksing, fotograf
* Jan Birger Akerhaugen – gitarer, banjo, kor, arrangement, produsent, fotograf
* Terje Meisingset – piano, orgel, kor, arrangement, produsent, fotograf
* Knut Olav Buverud Sandvik – bass, kor, arrangement, produsent, fotograf
* Eivind Aase – trommer, kor, arrangement, produsent
### Øvrige
* Kyrre Fritzner – tekniker, miksing
* Rune Jørgensen – tekniker
* Mats Lindfors – mastering
* Gunnar Knutsen – fotograf
* Bjørn Kulseth – omslagsdesign
## Eksterne lenker
Forklaring følger

***Forklaring følger*** er et musikkalbum med Ingrid Bjørnov. 

Albumet ble utgitt 11. november 2011.

## Sporliste
# «Dagslys» (Ingrid Bjørnov/Ole Petter Hansen Chylie)
# «Tåreperse» (Ingrid Bjørnov/Ole Petter Hansen Chylie)
# «Fluefaen» (Ingrid Bjørnov/Ole Petter Hansen Chylie)
# «Forklaring følger» (Ingrid Bjørnov)
# «Støl» (Ingrid Bjørnov)
# «Skulle, burde» (Ingrid Bjørnov)
# «P for panikk» (Ingrid Bjørnov/Ole Petter Hansen Chylie)
# «Ekkomaskin» (Ingrid Bjørnov)
# «Full, sur» (Ingrid Bjørnov)
# «Hus forbi» (Ingrid Bjørnov)
# «Lat» (Ingrid Bjørnov)

## Medvirkende
### Musikere
* Ingrid Bjørnov - sang, vokal, kor, piano, keyboard, trekkspill, låtskriver
* Javed Kurd - gitarer, tangentinstrumenter, produsent 
* Rino Johannessen - bass
* Ole Petter Hansen Chylie - trommer, perkusjon, låtskriver 
* Trine Kurd - sang på *Lat*

## Eksterne lenker
* Forklaring følger
Maroder

**marOder** er et norsk rockeband som spiller psykedelisk slowrock.

Tekstene spinner rundt hverdagslige betraktninger og rare underfundigheter. Bandet ble startet i 2009 og består i dag av Aslag Guttormsgaard, Atle Hassel og Gunnar Berg-Nielsen. Bandet benytter seg av utradisjonelle instrumenter som trekkbasun, barnetrommesett, klokkespill, eksospotte og mini-casiosynth for å oppnå sin egen spesielle sound.

## Medlemmer
*Aslag Guttormsgaard – gitar, vokal, kazoo
*Atle Hassel – Orgel, trekkbasun, casiosynth
*Gunnar Berg-Nielsen – trommer, perkusjon

## Diskografi
**Nattfugl* Duplex Records, 2011
**Duplex Records 25* (Best før) Duplex Records, 2011
*Alle kroppene (singel), 2013
*Vandringsmann (singel), 2013
*Kom inn, slipp meg inn. (singel m/bonusspor), 2014 
*Kom inn, Slipp meg inn (vinyl), 2014
*Dagen svinner stille (kun digitalt sluppet), 2016

## Se også
*Black Debbath
*Gartnerlosjen
*Hurra Torpedo

## Eksterne lenker
* 
*
1855 i Frankrike

__NOTOC__
Begivenheter i året **1855 i [[Frankrike]]**:
## Statsleder
* Monark – Napoleon III

## Hendelser
*14. mai – italieneren Giovanni Pianori giljotineres etter å ha blitt dømt til døden for et mislykket attentat mot keiser Napoleon III den 28.&nbsp;april samme år 
*16. august – Slaget ved elven Tsjernaja, russiske tropper beseires av franske og sardinske styrker under Krimkrigen.
*7. september – Slaget ved Malakov, fransk seier over russiske styrker, som en del av beleiringen av Sevastopol.
*11. september – Beleiringen av Sevastopol slutter i en fransk-britisk seier over russiske styrker.
*17. oktober – Slaget ved Kinburn, en kombinert styrke fra den britiske Royal Navy og franske Marine nationale angrep russiske fort på stranden.

## Fødsler
*20. januar - Ernest Chausson, komponist (død )
*15. februar - Jean-Joseph Carriès, billedhugger, keramiker, og miniaturmaler (død )
*18. februar - Jean Jules Jusserand, forfatter og diplomat (død )
*16. mars - Achille Maffre de Baugé, poet (død )
*27. april - Caroline Rémy de Guebhard, sosialist, journalist og feminist (død )
*27. september - Paul Émile Appell, matematiker (død )
*5. november - Léon Teisserenc de Bort, meteorolog (død )
*10. november - Alexandre Darracq, bilprodusent (død )

## Dødsfall
*15. januar - Henri Braconnot, kjemiker og farmasøyt (født )
*26. januar - Gérard de Nerval, poet, essayist og oversetter (født )
*3. mars
**Jacques-Charles Dupont de l'Eure, jurist og statsminister (født )
**Antoine-Geneviève-Héraclius-Agénor de Gramont, aristokrat (født )
*26. mai - Jean Isidore Harispe, marskalk av Frankrike (født )
*18. april - Jean-Baptiste Isabey, maler (født )
*10. juni - Jacques-Jean Barre, grafiker (født )
*23. oktober - François André Michaux, botaniker (født )
*25. november - Justin Pierre Marie Macquart, entomolog (født )
*2. desember - Frédéric Berat, poet og sangtekstdikter (født )
*Raymond Gayrard, billedhugger (født )

## Referanser
Dan Tyminski

**Daniel John Tyminski** (født 20. juni 1967 i Vermont) er en amerikansk bluegrass-artist. Han synger og spiller gitar, mandolin og banjo. Såkalt «fingerpicking» er hans spesialitet. Dan Tyminski har spilt i band som Union Station sammen med Alison Krauss og i et eget band ved navn Dan Tyminski Band. Tyminskis karriere gjorde et hopp da han bidro med låta «Man of Constant Sorrow», en tradisjonell bluegrass-klassiker, til filmen *[[O Brother, Where Art Thou?]]* i 2001. Tyminski fikk en Grammy-pris for dette.

### Diskografi
* *Carry Me Across The Mountain* (2000)
* *Weels* (2008)

### Gjestopptredener
* Hey Brother (2013) Singel laget av den svenske DJ'en Avicii.

## Referanser


## Kilder
* www.cmt.com – Biografi Dan Tyminski

## Eksterne lenker
* 
* 
* 
* Dan Tyminskis nettside